UUTISANKKURIT SANAN ÄÄRESSÄ
Shalom ja tervetuloa ohjelman pariin!
Olen Jonathan Hessen, TV7 Israelin toimituspäällikkö.
Seurassani jälleen on hyvä ystäväni Michael Kerem.
Aloittaisitko rukouksella? Mennään sitten tämän päivän aiheeseen.
Isä, kiitos tästä mahdollisuudesta tulla katsojien eteen.
Tätä katsotaan ympäri maailmaa. Katsojat seuraavat Lähi-idän tilanteita,
erityisesti kristittyjen ja islamista kääntyneiden tilannetta.
Tuomme eteesi heidän tilanteensa.
Auta, että seurakunta eri puolella osoittaisi solidaarisuutta, -
rakkautta ja huolenpitoa.
Auta, että se rukoilisi, tukisi ja puhuisi vainottujen puolesta.
Herra, kiitos sanomasta Uudessa testamentissa.
Siitä iso osa tapahtui tilanteessa, jossa oli vainoja -
ja ihmisiä heitettiin vankilaan.
Kiitos tästä mahdollisuudesta.
Tunnustamme kaikkivaltiutesi siinä, mitä teet eri kansoissa.
Anna meille viisautta ja ymmärrystä auttaessamme vainottuja Lähi-idässä.
Jeesuksen nimessä, aamen.
Michael, kiitos, että tulit taas ohjelmaan.
Tahdon kertoa katsojille hieman taustaa. Olit täällä kerran aiemminkin.
Keskustelimme vainotuista kristityistä -
muslimienemmistöisissä maissa ja muualla.
Olemme saaneet paljon hyvää palautetta uskovilta.
He haluavat lähteä mukaan työhön, -
tukea veljiä ja sisaria Herrassa -
sekä olla heidän äänenään fyysisesti ja hengellisesti.
Rukoiltuamme me kävimme keskusteluja.
Avautui mahdollisuus uudelle ohjelmasarjalle.
Sen työnimi on My Brother's Keeper (Veljeni vartija).
Nimi edustaa totta kai veljiä ja sisaria.
Se edustaa myös meidän vastuutamme veljistämme.
Niinpä me saimme juuri päätökseen ensimmäisen jakson taltioinnin.
Se esitetään ensi viikolla. Pysykää siis kuulolla.
Sinä juonnat ohjelman.
Ensimmäinen vieraasi on Yhdysvalloista -
pastori Andrew Brunson.
Hänen tapauksestaan raportoitiin laajalti TV7:llä ja ympäri maailmaa.
Hän oli vankilassa Turkissa pitkälti poliittisista syistä.
Se tapahtui Turkin vallankaappaus- yrityksen jälkeen. - Vuonna 2016.
Hänet pidätettiin ja laitettiin vankilaan.
Häntä käytettiin pelinappulana Yhdysvaltojen suuntaan -
mutta myös Turkin kristittyjen ja Kristus-ruumiin tukahduttamisessa.
Kertoisitko meille hieman, mitä voimme odottaa ohjelmilta?
Haluamme keskittyä samanlaisiin tilanteisiin kuin Andrew'n tapaus.
Andrew'n seurakunta Turkissa on pieni, -
mutta hänen tapauksensa todella toi etualalle -
Turkin koko uskonnonvapaustilanteen ja Kristus-ruumiin, kuten sanoit.
Andrew toimi pienen seurakunnan pastorina, -
mutta hänellä oli vaikutusvaltaa ympäri Turkkia. Hän oli aktiivinen.
Hän oli ollut Turkissa 25 vuotta.
Hän oli sitoutunut turkkilaisiin. Hän rakasti Turkkia.
Mutta hän joutui silmätikuksi. Hän ei alussa tiennyt, miksi.
Syy oli se, että hän on uskova. Hänet haluttiin osaksi vaihtokauppaa.
Hän on kertonut siitä kirjassaan.
Hän ymmärsi olevansa panttivankina uskonsa takia.
Lisäksi hän halusi varmistaa, että hän pysyy uskollisena kutsulleen -
olla Jeesuksen todistaja turkkilaisille.
Andrew asui siellä Norine-vaimon ja perheen kanssa 25 vuotta.
Tahdomme keskittyä tapauksiin kuten Andrew, kentällä toimiviin, -
olivatpa he muualta tulleita tai alueella varttuneita ja eläneitä.
Haluamme auttaa ymmärtämään, millaista heidän elämänsä on -
ja miten heitä voi tukea. Jeshua sanoo Matt. 25:ssä, -
että kun Hän oli vankina, sairaana tai yksin, kävitte katsomassa Häntä.
Miten voimme käytännössä ja hengellisesti tukea -
Lähi-idän vainottuja kristittyjä?
On monia ihmisiä ja elämäntarinoita -
siitä, kun ihmiset tulevat uskoon.
Itse tunnen henkilökohtaisesti monta sellaista, -
jotka ovat löytäneet Jeesuksen vankilassa.
Muun muassa. Muun muassa.
Monet sanovat haluavansa lähteä lähetystyöhön esimerkiksi Irakiin.
Viimeksi puhuimme Tonysta, -
joka kuoli Irakissa. Hänet haudattiin tänne Jerusalemiin.
On todella monia, jotka koko ajan puhuvat siitä, -
että he haluaisivat lähteä, -
mutta sillä on hintansa.
Myös Jeesus puhuu siitä Raamatussa.
Niin puhuu. Ja tunnet minun tarinani.
Olet itse ollut vankina. - Niin olen.
Koin kutsun Lähi-itään ja lähdin muslimityöhön juutalaisuskovana.
Se oli hieman epätavallista. Valtaosa sanoi, ettei juutalainen voi tehdä niin.
Mutta näin Sanassa kutsun. Kun juutalainen tulee uskoon, -
me kohtaamme hylkäämistä ja eristämistä, -
jotkut enemmän kuin toiset. Riippuu siitä, missä varttuu.
Itse vartuin Pohjois-Amerikassa.
Sillä oli hinta, mutta ei samanlaista kuin muslimimaissa.
Ymmärsin, mitä pyysin heiltä.
Monesti lännestä tai muualta tulee Lähi-itään työntekijöitä ymmärtämättä,
että he periaatteessa pyytävät ihmisiä luopumaan elämästä, -
perheestä ja suvusta, työnsaanti- mahdollisuudesta, avioliitosta.
Usein he menettävät perintöosansa tullessaan uskoon.
Täällä täytyy maksaa hinta Jeshuan seuraamisesta, -
tulipa ihminen kristitystä perheestä tai muslimiperheestä.
Jos haluaa olla aktiivinen uskossa, sillä on hintansa.
Länsimaalaiset eivät usein ymmärrä sitä.
Haluamme kertoa, mikä on se hinta ja miten voimme tukea uskovia.
Haluamme valmistella niitä, jotka haluavat tänne palvelemaan Herraa -
ja olemaan osa valtakunnan hyvää sanomaa täällä.
Totta.
Hyvän sanoman vieminen kulttuureihin, -
jotka eivät halua sitä tai pidä sitä hyvänä sanomana, -
on aika ajoin melko haastavaa.
Kun isäni puhui äitinsä kanssa ensimmäistä kertaa uskoon tultuaan, -
hänen äitinsä kysyi: "Haluatko, että olen kuin kylän kristityt, -
jotka sylkevät, kiroilevat ja muuta sellaista?" Se oli oikeutettu kysymys.
Se herättää kysymyksen, -
mitä me kristityt olemme, -
jos emme pysty kantamaan evankeliumia -
ja kantamaan Hengen hyvää hedelmää -
viedäksemme totuutta kansoille.
Tärkeää on myös se, miten Lähi-idän ihmiset näkevät lännen kristinuskon.
Toki kristinuskoa on muuallakin, eikä se ole länsimaalainen uskonto.
Se on Lähi-idän uskonto. Se tulee täältä, Israelista.
He saavat länsimaisesta mediasta hyvin eri kuvan -
kuin tavatessaan todellisen Jeshuan seuraajan.
Ihmisten on siis tärkeää tulla tänne -
näyttämään, ettemme ole sitä, mitä elokuvissa ja muualla näkee.
Kun luen uskoon tulleista muslimeista, monet sanovat: -
"Tapasin oikean uskovan. Hän oli erilainen kuin ihmiset televisiossa."
Se oli yllättävää ja odottamatonta.
Katsojien on tärkeä ymmärtää myös, -
että Lähi-idän yhteiskunta on yhteisöllinen, ei individualistinen.
Heidän täytyy saada nähdä, miten hyvä uutinen toimii yhteisöissä.
Jeshua sanoi, että meidät tunnetaan Hänen opetuslapsikseen, -
jos meillä on keskinäinen rakkaus.
Miten he voivat tuntea sen, elleivät he näe sitä?
Pelkkä sanoma ei riitä. Heidän pitää nähdä se keskuudessaan.
Lähi-idässä asuu pieniä uskovien yhteisöjä.
Olemme vähemmistö eriuskoisen enemmistön keskellä.
Meidän täytyy elää uskoa todeksi hyvin aidosti täällä.
Tänne Lähi-itään tuleminen ja Kristus-ruumiin kokeminen täällä -
on erilaista kuin lännessä tai muualla. Maailmankuva on yhteisöllinen.
Ihmiset haluavat nähdä, miten sitä eletään, -
miten rakastetaan toinen toista ja miten usko näkyy käytännössä.
Muslimeille on tärkeää nähdä se.
Kun puhutaan muslimeista, muslimitkin ovat erilaisia.
Heilläkin on erimielisyyksiä, olivatpa he sunneja, -
šiioja, alaviitteja tai muita.
Mutta he pitävät länttä monessa tapauksessa tekopyhänä.
Ja voimme miettiä vaikka muutama kuukausi takaperin, -
kun Turkin presidentti Erdogan muutti katedraalin moskeijaksi.
Mikä sen nimi olikaan? - Hagia Sofia.
Katsoin sitä, ja totta kai se on turhauttavaa.
Mutta kun kävelen Euroopan kaduilla, -
näen kirkkoja, jotka on muutettu baareiksi, kahviloiksi, ravintoloiksi -
ja yökerhoiksi.
Meitä turhauttaa, mitä muslimimaailmassa tapahtuu.
Samaan aikaan emme tajua, että kristityissä maissa -
kauniita kirkkoja muutetaan joksikin muuksi -
sillä ihmiset, joiden tulisi täyttää kirkot, ovat tyhjiä.
He ovat kadottaneet uskon ja sen, mikä antaa heille elämän.
Olet monella tavalla oikeassa.
Kristittyjen suurimmat keskittymät ovat itse asiassa siirtyneet -
lännestä etelään ja globaaliin etelään.
Suurimmat seurakunnat ovat nyt Aasiassa, -
Afrikassa ja Etelä-Amerikassa.
Painopiste ja aktiivisimpien evankelikaalien keskittymät -
ovat tänä päivänä luultavasti globaalissa etelässä ja Kaukoidässä.
Sillä saattaa olla seurauksia seuraavaan Lähi-idän lähettiaaltoon.
Silti lännellä on tärkeä paikka maailman silmissä median takia.
Siitä ei pääse mihinkään.
Lännen seurakunnalla on yhä tärkeä paikka -
vapauden ja demokratian takia.
Sitä Lähi-idän ja Kaukoidän ihmiset etsivät lännestä.
Miten käytämme vapauttamme?
Se on keskeisin kysymys lännen kristinuskolle.
Meidät on vapautettu. Mutta mitä varten?
Omaa mukavuutta ja mielihyvää vartenko?
Vai palvellaksemme toisiamme, kuten Gal. kirje sanoo.
Kysymys on siis vapaudesta.
Nythän monissa paikoissa on vaaleja.
Miten uskovina käytämme vapautta? Oman valtakunnan rakentamiseenko -
vai sen valtakunnan rakentamiseen, joka on nyt mutta ei vielä?
Seuraammeko Jeshuaa, joka antoi Henkensä edestämme -
vai käytämmekö Häneltä saatua vapautta oman edun tavoitteluun, -
omaan valtakuntaamme, mielihyväämme ja mukavuuteemme?
Vai kuljemmeko kaitaa tietä? - Sama pätee tietysti Israeliin.
Israel on Jumalan silmäterä.
Se on valittu. Mihin? Julistamaan Herran nimeä.
Valo kansoille. Se on kutsumme kansana.
Katsopa kahta Raamatun pääosaa, Tanakia ja Uutta testamenttia.
Tutkittuani niitä, asuttuani täällä ja matkustettuani -
näen niissä pääsanoman orjuudesta vapauteen, -
sekä Tanakissa että Uudessa testamentissa.
Ihmiset katsovat paitsi länttä myös Israelia.
He tietävät, että täältä kaikki alkoi ja tänne kaikki päättyy.
Mitä täällä tapahtuukin, muu Lähi-itä tarkkailee meitä.
Muut katsovat, miten asiat menevät ja miten toimimme päivästä päivään.
Palataan ohjelmasarjaan.
Mielestäni sillä on paljon tarjottavaa.
Elämme hengellisen sodankäynnin aikoja.
Ne heijastuvat myös fyysiseen maailmaan.
Se ei mene toisin päin. Asiat kyllä tapahtuvat fyysisessä maailmassa, -
mutta mikä on asioiden tausta ja syy?
Keskustelen ihmisten kanssa strategioista, -
poliittisista pyrkimyksistä ja ideologioista tekojen takana.
Mainitsit vuoden 2016 vallankumousyrityksen -
ennen pastori Brunsonin vangitsemista.
Kaksi vuotta aiemmin -
Abu Bakr al-Baghdadi julisti islamilaisen valtion, -
"Daulat islam bil al-Irak wa bilad al-Sham".
Se tarkoittaa: Islamilainen valtio Irakissa ja Shamin mailla.
"Ard Dimask", Damaskoksen maat.
Se viittaa vanhaan levanttilaiseen kauteen.
Se tarkoittaa, että he halusivat valloittaa -
Libanonin, Syyrian. Se ei pysähtynyt siihen.
Se haluttiin pysäyttää. Lännessä sitä alettiin kutsua nimellä Isis, -
Irakin ja Syyrian islamilainen valtio. Ei. Se oli ISIL.
Obaman hallinto yllättäen painotti sitä.
Ryhmä halusi vallata myös Israelin, Jordanian -
ja koko alueen.
Ja Wilayat Sinai Siinain niemimaalla -
on ISISin eli ISILin Siinain provinssi.
He itse julistavat ja ilmoittavat tavoitteensa, -
mitä he haluavat vallata.
Mutta sitten länsi sanoo: "Ei, te tarkoitatte Irakia ja Syyriaa.
Käännän sinulle, mitä sinä tarkoitat."
Ei kuunnella ja ymmärretä, mitkä ovat heidän aikomuksensa. - Hyvä huomio.
My Brother's Keeper (Veljeni vartija) -ohjelmasarjassa tuomme esiin, -
mitä me ymmärrämme siitä, mitä sanotaan, mitkä ovat haasteet, -
miten voimme tukea Kristus-ruumista Lähi-idässä ja muualla.
Emme voi olla käsittelemättä Kuuban, Pohjois-Korean -
tai minkään muunkaan maan tilannetta.
Monia uskovia vainotaan -
vain sen takia, että he uskovat Jeesukseen.
Keskitytäänpä Lähi-idän näkökulmaan.
Se on erittäin hyvä huomio.
Lähi-idässä uskonto ei ole ainoa vaikuttava asia.
Tilanteeseen liittyvät myös nationalismi ja kontrolli.
Meillä on välillä taipumus korostaa niistä jotain liikaa -
ymmärtämättä asiaan liittyviä henkivaltoja.
Sanotaan tämä hyvin avoimesti.
Vihollisen tarkoitus on manipuloida, dominoida ja kontrolloida.
Sen tarkoitus on saada ihmiset pelon ja alistumisen alle.
Ei vapauden vaan pelon ja alistumisen alle totalitaariseen hallintoon.
Selvää on, että siinä voidaan käyttää uskontoa, -
mutta ne ovat henkivaltoja jotka ovat olleet olemassa jo kauan.
Ne eivät katoa. Jumala on kaikkivaltias.
Hän sallii henkivaltojen toimia jostain syystä -
Hänen tarkoituksissaan, jotka ovat edelleen mysteeri -
evankeliumissa ja Jumalan pelastustyössä.
Täällä olevat henkivallat ovat hyvin todellisia.
Kun joku tulee uskoon...
Siitä aika ajoin puhutaan. Andrew todennäköisesti puhuu siitä.
Kun joku vaihtaa uskontoa ja alkaa aktiivisesti seurata Jeshuaa, -
hänestä tulee uhka kansalliselle turvallisuudelle. Se on ihme juttu.
Kristitty on pieni vähemmistö Lähi-idässä.
Egyptissä kristittyjä on 10 prosenttia. Yleisesti olemme pieni vähemmistö.
Silti meitä pidetään suurena uhkana, jopa kansalliselle turvallisuudelle.
Se tarkoittaa, että tämä on sanoma valtakunnasta, ja se on ikuinen.
Sille vähän naureskellaan, mutta tietyssä mielessä se on totta.
Näkymättömässä maailmassa me olemme uhka.
Kun joku tulee uskoon, hänestä tulee kohde.
Monet eivät ymmärrä uskoon tullessaan, -
että heillä on nyt uudenlainen taistelu.
Henkivallat hallitsevat pelon, pelottelun, -
manipuloinnin ja kontrollin avulla.
Nämä eivät ole helppoja asioita, -
mutta kun seurakunta rukoilee, tukee ja puolustaa, -
vainotut huomaavat, etteivät he ole yksin. Eristäminen on osa sitä.
He saavat rohkaisua ja rohkeutta ja puhuvat avoimesti uskosta.
Tällainen ohjelmasarja kannustaa rukoilemaan, puolustamaan, -
ottamaan yhteyttä kansanedustajiin, tukemaan taloudellisesti.
Se puhuu selvää sanomaa Lähi-idän kristityille: -
"Minä en ole yksin. Kanssani on joku. En ole eristyksissä."
Siihen käsketään Sanassa. Se usein unohdetaan, mutta se on tärkeää.
Lähi-idän vainottujen asian ajaminen -
ja oman maan hallinnon vastuun vaatiminen -
itse asiassa toimii.
Emme nyt mene yksityiskohtiin, -
mutta voin sanoa, -
että siihen aikaan kun Isis hallitsi Niniven laaksoa -
ja muita alueita siellä, -
Iso-Britannia suoritti lukuisia operaatioita ja piti Isisin loitolla, -
jotta kristityt pääsivät pakenemaan alueilta, ennen kuin Isis valtasi ne.
Niin käy monesti.
Se on hyvä fyysinen esimerkki.
Mutta on myös monia tilanteita, -
joissa hallinnoilta puuttuu auktoriteetti.
Enkä puhu toimeenpanovallasta -
vaan auktoriteetista tai oikeastaan tahdosta toimia.
Poliittisesta tahdosta.
Pelätään, että toimiminen heikentää poliittista kannatusta.
Mutta kun huomattavat ryhmät nousevat -
peräänkuuluttamaan vastuuta, -
se muuttaa tilannetta kentällä.
Se voi parantaa kristittyjenkin tilannetta niin, -
että he voivat kokea olevansa vapaita kehittämään elinolosuhteitaan.
Näyttää siltä kuin nykyinen tilanne on monille kristityille iso haaste -
myös Israelissa, muuten.
Uskoviin kohdistuu poliittisia haasteita vasemmalta ja oikealta.
Esimerkiksi aivan hiljattain eräs televisiokanava suljettiin.
Sen väitettiin käännyttävän ihmisiä ja rikkovan sopimustaan.
Muille kuin israelilaisille käännyttäminen on laitonta.
Israelilainenkin joutuu vainon kohteeksi.
Sitä harjoittavat erityisesti ultraortodoksiryhmät, -
joiden toimintaa monet nimenomaisesti tukevat taloudellisesti.
Sitä on paljon täälläkin.
Nostit esiin tärkeän asian -
Lähi-idän poliittisista rakenteista -
ja Messiaan ruumiista, sen muutoksesta ja kasvusta.
Kristittyjä on alkanut lähteä paljon Lähi-idästä. Se on iso ongelma.
Yhtä lailla ihmisiä on alkanut tulla uskoon muslimitaustasta.
Messiaan ruumis muuttuu.
Se on luonut myös poliittisen ongelman -
Israelissa ja muslimimaissa.
Lähi-idässä ja hallinnoissa täällä nojataan vahvasti status quoon.
Se tarkoittaa ajatusta, -
että ihminen syntyy, varttuu, avioituu ja kuolee samassa laatikossa.
Jos joku yrittää ulos laatikosta, häntä estetään.
Se liittyy ajatukseen vapaudesta.
Kun Paavali kohtasi vainoa, hän ei useinkaan yrittänyt puolustaa itseään.
Hän puolusti muita.
Hän rohkaisi seisomaan veljien ja sisarten rinnalla -
ja antamaan elämänsä alttiiksi muiden edestä.
Se tekee meistä todellisia seuraajia.
Olemmeko valmiit antamaan elämämme alttiiksi -
ja uhraamaan jotain vainottujen hyväksi?
Se on minusta yksi osa My Brother's Keeper -ohjelmasarjaa.
Miten me käytämme vapauttamme antaaksemme elämämme alttiiksi, -
tukeaksemme, rukoillaksemme, pitääksemme asiaa esillä -
ja puolustaaksemme vainottuja?
Ja rakastaaksemme toinen toistamme.
Minun täytyy korjata.
Israelia ei voi verrata Lähi-idän muihin maihin.
Täällä on enemmän vapauksia. - Paljon enemmän.
Ja vaino on erilaista. Joskus se on toki myös fyysistä.
Status quon periaate pätee täälläkin. - Niin pätee.
Mekin olemme Lähi-idän asukkaita.
Länsimaisia pinnalta, Lähi-idästä pinnan alla.
Ohjelma-aikamme päättyy pian.
Miten ohjelmiin voi valmistautua?
Kun olen lukenut Uutta testamenttia, -
on hämmästyttävää nähdä Paavalin kirjeiden asiayhteys.
Niissä kaikissa hän itse on vankilassa, -
tai hän rohkaisee tukemaan ja muistamaan vangittuja -
tai hän puhuu ahdistetusta seurakunnasta, lupaa vainoja -
tai jopa sanoo: "Monien ahdistusten kautta menette valtakuntaan."
Rohkaisen Raamattua lukiessa kiinnittämään huomiota siihen, -
mitä Jeshua sanoo vainoista, millaisissa olosuhteissa Paavali oli -
ja miten vainotkin, jos vastaamme yhdessä oikein, -
voivat palvella evankeliumin tarkoitusta enemmän kuin haitata sitä.
Lukekaa Raamattua ja rukoilkaa. Tulemme antamaan työkaluja.
Kerromme eri järjestöjen työstä.
Suosittelemme matkan varrella tutustumaan niiden kirjoituksiin, -
nettisivuihin ja tapahtumiin.
Mehän olemme laatineet listan järjestöistä kiinnostuneille.
Monet ovat kysyneet sitä osoitteesta info@tv7israelnews.com.
Listaa saa vielä, -
jos joku haluaa lähteä mukaan rukouksen lisäksi.
Pidämme yhteyttä järjestöihin ja teemme yhteistyötä -
ohjelmasarjan kautta -
seisoaksemme veljien ja sisarten rinnalla Lähi-idässä.
Mike, kiitos. Ohjelma-aikamme on loppumassa.
Ohjelmasarja on tärkeä.
Erittäin tärkeä. Ajattelemme usein, että rukous on pieni asia, -
mutta se on iso asia.
Pitäkää ohjelma rukouksissanne. Kiitos seurasta.
Kutsumme teidät katsomaan -
My Brother's Keeper -ohjelman ensimmäisen jakson. Shalom!
Suomennos: Marianne Tenetz